De asemenea, puțini români, prea puțini militari români mai cunosc faptul că Józef Pilsudski a preluat, la 20 aprilie 1932, în timpul ultimei sale vizite făcute în România și în general în străinătate, funcția de comandant al Regimentului XVI de infanterie din Fălticeni, oraș și unitate militară pe care le-a și vizitat, primit fiind de autoritățile locale cu pâine și sare.6 O delegație de militari români îi vor întoarce vizita la ceremoniile de înmormântare de la Varșovia și Cracovia, unde au lăsat o impresie de neuitat.